b'\n_START_ARTICLE_\nMare Puhk\n_START_SECTION_\nElulugu\n_START_PARAGRAPH_\nMare Puhk on teenistuja t\xc3\xbctar._NEWLINE_L\xc3\xb5petas 1956 Tartu 2. Keskkooli, 1961 T\xc3\x9c bioloogia-geograafia osakonna, bioloogiakandidaat (1971, Eesti NSV TA Loomakasvatuse ja Veterinaaria Instituut (ELVI)), v\xc3\xa4itekiri "Karpkala Eesti NSV tiigimajandeis". Oli 1961\xe2\x80\x931969 ELVI nooremteadur, 1969\xe2\x80\x931972 sektorijuhataja, 1972\xe2\x80\x931990 kalakasvatuse osakonna ning Ilmatsalu kalakasvatuse katsejaama juhataja, 1990\xe2\x80\x931993 juhtivteadur ja katsejaama juhataja, 1993\xe2\x80\x93 O\xc3\x9c "Ilmatsalu Kala" juhatuse esimees. \xc3\x9chtlasi olnud Balti Tsonaalse Kalade Aretuskeskuse juhataja. \xc3\x95petanud T\xc3\xbcri Sovhoostehnikumis kalakasvatust, juhendanud EPA ja T\xc3\x9c kalakasvatusala \xc3\xbcli\xc3\xb5pilasi.\n_START_SECTION_\nTeadust\xc3\xb6\xc3\xb6\n_START_PARAGRAPH_\nUurimisvaldkond: kalakasvatus, peamiselt biotehnika, aretus, kunstliku paljundamise tehnoloogia. V\xc3\xa4lja t\xc3\xb6\xc3\xb6tanud Eesti tiigimajandeis kasutusele v\xc3\xb5etud karpkalakasvatuse s\xc3\xbcsteemi, karpkala kunstliku taastootmise, s\xc3\xb6\xc3\xb6tmise ja t\xc3\xa4iendkalade kasvatamise tehnoloogia. Juhendanud ja korraldanud Ilmatsalu kalakasvatuskompleksi projekteerimist ja ehitamist. \xc3\x9cleliidulise P\xc3\xb5llumajanduse Akadeemia tiigikalakasvatuse osakonna tegevliige (1976\xe2\x80\x931988), Eesti Kalakasvatajate Seltsi asutajaliige, 1992\xe2\x80\x931995 president; Eesti Riikliku Kalakapitali N\xc3\xb5ukogu, Eesti Kalandusn\xc3\xb5ukogu jmt organisatsiooni liige. Eesti NSV teeneline kalakasvataja (1988). \xc3\x9cle 120 teadustr\xc3\xbckise.'